**Кохерентност са индексом трошкова рада**

Разлике у просечним годишњим стопама раста трошкова рада (D), из Истраживања о трошковима рада и на основу података недесезонираног индекса трошкова рада, у 2020. у односу на 2016. годину, могу се објаснити разликама у методологији, тј. дефиницији основних варијабли, методологији узорка и обухватуистраживања.

**Метод, време и извори за прикупљање података**

* + **ИТР.** – У истраживању се примењује метод извештаја на бази обрасца ИТР, који попуњава сваки пословни субјект (правна лица и предузетници) обухваћен узорком. Извештајне јединице изабране су методом случајног узорка. Истраживање се спроводи сваке четврте године, а обрачунски период је претходна пословна година.
  + **Индекс трошкова рада. –** Подаци се добијају из Истраживања о зарадама које се спроводи на основу података из административних извора. Статистичку јединицу чини свака обрачуната врста прихода која има карактер зараде и коју је правно или физичко лице пријавило путем обрасца ППП-ПД, без обзира на то да ли се наведени приход односи на лице у радном односу или на лице ван радног односа.

Износ исплаћених отпремнина при одласку запослених у пензију процењује се на основу броја запослених који су отишли у пензију у датом кварталу, преузетих из евиденције Републичког фонда за пензијско и инвалидско осигурање, и законом прописане отпремнине.

Подаци о додељеним субвенцијама се преузимају од Националне службе за запошљавање. У субвенције се такође укључују и олакшице послодавцима за новозапослене раднике и новоосноване фирме, а које се односе на смањење доприноса и пореза на зараде.

Подаци се прикупљају у месечној и кварталној периодици, а објављују се квартално.

**Дефиниције варијабли које се пореде***.*

**Индекс трошкова рада.** – Овим истраживањем не обухватају се сви трошкови послодаваца које они имају по основу ангажовања радне снаге који се обухватају четворогодишњим ИТР.

* Трошкови рада који нису обухваћени:
* трошкови образовања и усавршавања запослених;
* трошкови у вези са запошљавањем нових радника (за огласе, за агенције за запошљавање, трошкови разговора са кандидатима и др.) и трошкови за услуге заштите на раду који се односе на куповину заштитне и радне одеће;
* **трошкови осталих пореза који**подразумевају трошкове послодавца у вези са извршењем обавезе запошљавања особа са инвалидитетом, односно плаћање пенала због незапошљавања законом прописаног броја лица са инвалидитетом;
* трошкови накнаде смештаја и исхране на терену, јубиларне награде, отпремнине запосленима за чијим радом је престала потреба, помоћ запосленом и породици, трошкови премија осигурања (добровољно додатно пензијско осигурање и сл.), једнократне накнаде у складу са социјалним програмом, чланарине – доприноси привредним коморама на зараде и накнаде зарада, чланарине синдикатима и другим струковним удружењима, накнаде за одвојен живот, исплате запосленима у хартијама од вредности, исплате запосленима у роби, остала давања запосленима која се не сматрају зарадом као што су: давања запосленима за поклоне деци (старости до 15 година живота за Божић и Нову годину) у вредности до неопорезивог износа која су изузета из зараде (поклони поводом 8. марта и других празника, давања поклона деци преко 15 година старости и др.) и све друге накнаде трошкова који су изузети из зараде.
* Субвенције. – У ИТР прикупљају се све врсте субвенција од државе или других предузећа, друштава или организација из земље или иностранства са сврхом субвенционисања дела трошка рада или целокупних трошкова рада. За израчунавање индекса трошкова рада укупни трошкови рада умањују се само за износ субвенција које су преузете од Националне службе за запошљавање. (Изузетак је 2020. година где су се за рачунање Индекса трошкова рада користиле процењене субвенције које је Влада давала као помоћ пословним субјектима, услед пандемије COVID 19 вируса. Наведене субвенције су прикупљане и у Истраживању о троковима рада)

**Обухват истраживања и методологија узорка.**

* + ИТР је истраживање на бази случајног узорка којe обухвата пословне субјекте (правна лица и предузетнике) са 10 и више запослених.
  + Индекс трошкова рда - Обухваћени су сви пословни субјекти, евидентирани у Статистичком пословном регистру (СПР), који су Пореској управи доставили електронски попуњен образац пореске пријаве ППП-ПД са обрачунатим зарадама.

**Табела:** Просечна годишња стопа раста укупних трошкова рада (D) 2020/2016

|  |  |  |
| --- | --- | --- |
|  | Просечна годишња стопа раста укупних трошкова рада,  2020/2016 | |
| ИТР | Индекс трошкова рада |
|  |  |  |
| **Укупно – сви сектори** | **7,2** | **4,8** |
| **Укупно – без сектора Пољопривреда, шумарство и рибарство** | **6,4** | **4,8** |
| **Укупно- без сектора Пољопривреда, шумарство и рибарство, и Државне управе и обавезног социјалног осигурања** | **7,2** | **4,8** |
| Пољопривреда, шумарство и рибарство | 5,4 | 4,2 |
| Рударство | 10,6 | 10,2 |
| Прерађивачка индустрија | 6,6 | 3,2 |
| Снабдевање електричном енергијом, гасом и паром | 8,5 | 2,0 |
| Снабдевање водом и управљање отпадним водама | 6,0 | 5,5 |
| Грађевинарство | 8,4 | 3,3 |
| Трговина на велико и мало и поправка моторних возила | 4,9 | 5,0 |
| Саобраћај и складиштење | 10,1 | 3,1 |
| Услуге смештаја и исхране | 8,3 | 4,2 |
| Информисање и комуникације | 12,0 | 9,0 |
| Финансијске делатности и делатност осигурања | 3,0 | 1,4 |
| Пословање некретнинама | 10,9 | 3,8 |
| Стручне, научне, информационе и техничке делатности | 2,3 | 3,7 |
| Административне и помоћне услужне делатности | 8,0 | 7,7 |
| Државна управа и обавезно социјално осигурање | 7,8 | 4,6 |
| Образовање | 9,3 | 4,4 |
| Здравствена и социјална заштита | 9,2 | 7,9 |
| Уметност; забава и рекреација | 5,6 | 5,5 |
| Остале услужне делатности | 6,3 | 1,9 |
|  |  |  |

Kада се узму у обзир сви сектори разлика између просечних годишњих стопа раста укупних трошкова рада по извршеном часу рада између ова два истраживања је веома мала и износи 2,4 процентна поена (п.п), када се изузму сектори Пољопривреда, шумарство и рибарство, и Државна управа и обавезно социјално осигурање 2,4 п.п, односно 1,6 п.п. када се изузме само сектор Пољопривреда, шумарство и рибарство. Kада посматрамо просечни годишњи раст трошкова по извршеном часу у ИТР и Индекс трошкова рада примећујемо да је највећа разлика у сектору Пословање некретнинама 7.1 п п. Такав однос је разумљив с обзиром на то да су у израчунавању података Индекса трошкова рада обухваћена сва предузећа без обзира на број запослених. У поменутом сектору делатности, према Истраживању о зарадама, преко 40% запослених ради у предузећима са мање од 10 запослених. Узорком за ИТР нису обухваћена предузећа са мање од 10 запослених.